Waray-Waray News: Mga obispo sa Mindanao nananawagan sin kakalmado, kamurayaw
ni Ailene N. Diaz
Manila (10 November) -- Dise otso nga mga Katoliko nga Obispo sa Mindanao nagsugad nga "an ungod nga kamatuoran matungod san moralidad nga isyu kinahanglan seguradohon ngun-a antes igbutang san masusi nga pag-analisar ngan pagdesisyon kay diri ngani, bisan nano nga pahayag matungod sini puede magin pre-mature ngan diri magigin produktibo."
San pastoral statement nga gin-isyu san pagtapos san kanra tinuig nga recollection sa Siargao, Surigao del Norte sadton Oktobre 21, an mga Obispo nagpahayag san ira pagkasarayo, nga mao an ginlalauman san mga lederes kaupod na an mga miembro sa Catholic hierarchy, sa ira moral nga integridad nga kabuhayhag parte pankuartahan.
Sira ugaring nagpahimatngon kontra sadton nagpapasiuna sin esturya nga nadadabi in moral nga isyu nga gintitikangan san kontrobersiya, nga diri ngun-a gin-eestablisar ngan ginseseguro an kamatuoran nga kon nano gud man.
Ini nga pastoral letter in ginpagawas san mga Obispo sa butnga san nagkagawas pala nga kontrobersiya mahiunong san kanan gobyerno NBN deal sa dako nga Chinese Communications ngan gin alegar nga panhatag kuarta sa Malacanang.
An mga Obispo sa Mindanao nag-imbitar sadton mga magturuo ngan manuronud nga mag-ampo para san pagkasarayo san nasud pinaagi sin rekonseliasyon, kon diin, ini parte san pag-pasamwak nga misyon san simbahan.
An pastoral statement in ginpirmahan san dise otso nga mga Obispo sa Mindanao. (PIA Northern Samar) [top]
war_Latn kac_Latn war_Latn war_Latn war_Latn war_Latn war_Latn ceb_Latn